Държавен вестник, бр. 75, 2017 г., стр. 7

БРОЙ  75	
Д Ъ Р Ж А В Е Н  В Е С Т Н И К 	
СТР.  7  
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ЗЕМЕДЕЛИЕТО, ХРАНИТЕ
И ГОРИТЕ
НАРЕДБА № 5  
от 8 септември 2017 г. 
за условията и реда за прилагане на временна 
извънредна мярка за подпомагане на пазара 
в сектора на плодовете
Раздел I
Общи разпоредби
Чл. 1. (1) С тази наредба се уреждат ус-
ловията и редът за прилагане на временна 
извънредна мярка за подпомагане на пазара 
в сектора на плодовете, насочена към оси-
гуряване подкрепа на производителите на 
плодове, които са пострадали от забраната 
на внос на някои продукти от Европейския 
съюз към Руската федерация.
(2) С наредбата се създават условия за прила-
гане на Делегиран регламент (ЕС) № 2017/1165 
за определяне на временни извънредни мерки 
за подпомагане на производителите на някои 
видове плодове (ОВ, L170, 1.07.2017) (Делегиран 
регламент (ЕС) № 2017/1165).
Чл. 2. (1) Подпомагането на пазара в сек-
тора на плодовете се извършва чрез прилагане 
на мярката изтегляне от пазара до 30 юни 
2018 г. или до изчерпване на количествата.
(2) Мярката по ал. 1 се прилага по отноше-
ние на следните плодове, наричани по-нататък 
„плодовете“:
1. ябълки, включени в код по КН 0808 10;
2. круши, включени в код по КН 0808 30;
3. праскови и нектарини, включени в код 
по КН 0809 30;
4. сливи, включени в код по КН 0809 40 05;
5. череши, включени в код по КН 0809 29 00.
(3) Подпомагане по ал. 1 се предоставя на:
1. индивидуални производители и членове 
на групи на производители и организации на 
производители на плодове, които не прилагат 
оперативни програми, наричани по-нататък 
„индивидуални производители“;
2. организации на производители на пло-
дове, които прилагат оперативни програми, 
одобрени при условията и по реда на Наредба 
№ 11 от 2007 г. за условията и реда за при-
знаване на организации на производители на 
плодове и зеленчуци и на техните асоциации 
и за условията и реда за одобряване и изме-
нение на одобрените оперативни програми 
(ДВ, бр. 42 от 2007 г.).
(4) Членовете на организации на произво-
дители по ал. 3, т. 2 могат да кандидатстват 
за подпомагане само чрез организацията на 
производители, в която членуват, като фи-
нансовата помощ и разходите за изтегляне 
от пазара се финансират чрез оперативния 
фонд на оперативната програма.
(5) Индивидуалните производители по ал. 3, 
т. 1 могат да кандидатстват за подпомагане 
самостоятелно или чрез договор, сключен с 
организация на производители по ал. 3, т. 2, 
като в този случай изтеглянето от пазара се 
извършва и финансовата помощ им се изплаща 
чрез организацията на производители. 
Чл. 3. Подпомагането на пазара в сектора 
на плодовете се предоставя на индивидуал-
ни производители на плодове, регистрирани 
до 30 юни 2017 г. по Наредба № 3 от 1999 г. 
за създаване и поддържане на регистър на 
земеделските стопани (ДВ, бр. 10 от 1999 г.) 
(Наредба № 3 от 1999 г.).
Раздел II
Ред за прилагане на мярката за подпомагане 
на пазара
Чл. 4. (1) Изпълнителният директор на 
Държавен фонд „Земеделие“ (ДФЗ) издава 
заповед, с която открива прием на заявления 
по мярката, при условията, определени в 
тази наредба и в Делегиран регламент (ЕС) 
№ 2017/1165. 
(2) При прилагане на мярката по чл. 2, 
ал. 1 лицата по чл. 2, ал. 3 подават заявления 
в областните дирекции на ДФЗ, отдел „При-
лагане на схеми и мерки за подпомагане“, в 
чиято териториална компетентност попада 
адресът на регистрация на лицето. 
(3) Заявленията по ал. 2 следва да съдържат:
1. плодовете, за които ще се прилага мяр-
ката по чл. 2, ал. 1;
2. идентификация и размер на площите, на 
които е произведен всеки един от видовете 
плодове по т. 1; площите се идентифицират 
чрез номерата на блоковете на земеделските 
стопанства в системата за идентификация на 
земеделските парцели, а когато заявителите 
не могат да ги посочат – чрез номерата на 
недвижимите имоти по картата на възстано-
вената собственост;
3. количеството на изтегляните плодове и 
тяхното предназначение съгласно чл. 6, ал. 1, 
мястото и датата, на които ще бъдат готови 
за проверка на изтеглянето, и организацията, 
на която ще бъдат предоставени, и/или мес-
тонаправлението, където плодовете ще бъдат 
изпратени за храна на животни;
4. очакваните транспортни разходи, съ-
образени с мястото, до което плодовете ще 
бъдат превозени.